**Amanda Carreras** (s. 16. toukokuuta 1990 Gibraltar) on brittiläinen tennispelaaja. Parhaimmillaan hän on sijoittunut kaksinpelissä WTA-listan sijalle 285 toukokuussa 2016. Nelinpelissä hän on ollut samalla listalla parhaimmillaan sijalla 372 toukokuussa 2010. Carreras on voittanut urallaan yhdeksän ITF-turnausta kaksinpelissä ja 11 turnausta nelinpelissä. Hän on Gibraltarin menestyneimpiä naisurheilijoita. Häntä valmentaa Carlos Lobato.

Vuonna 2012 Carreras oli yksi Lontoon olympialaisten soihdunkantajista.

Tennisura
---------

### Uran alku

Carreras aloitti tenniksen pelaamisen yhdeksänvuotiaana. Ensimmäisessä kansainvälisessä junioriturnauksessa hän pelasi vuonna 2004. Hän on parhaimmillaan massakentillä. Hänen vahvuuksiinsa kuuluvat nopeus ja sitkeys. Hän on harjoitellut Sergi Brugueran tennisakatemiassa Barcelonassa.

### Ammattilaisura

Vuonna 2007 Carreras voitti Rorosin Island Gamesissa kultaa kaksinpelissä ja joukkuekilpailussa. Sekanelinpelissä hän sai hopeaa.

Carreras voitti uransa ensimmäiset ITF-turnaukset Antalyassa, Turkissa, toukokuussa 2009. Hän voitti siellä sekä kaksin- että nelinpeliturnaukset. Ensimmäisessä Antalyan 10 000 Yhdysvaltain dollarin turnauksessa hän voitti kaksinpelin loppuottelussa Garbiñe Muguruzan. Seuraavalla viikolla toisessa Antalyan turnauksessa hän päihitti kaksinpelin loppuottelussa Sandra Roman. Nelinpelivoitot Carreras otti italialaisen Valentina Sulpizion kanssa. Uransa kolmannen nelinpeliturnausvoittonsa Carreras saavutti Lara Arruabarrena-Vecinon kanssa Vallduxossa marraskuussa 2009.

Toukokuussa 2010 Carreras ja Bianca Botto voittivat Rio de Janeiron 25 000 dollarin massakenttäturnauksen. He voittivat turnauksessa kaikki kolme parhaiten sijoitettua paria. Marraskuussa 2010 Carreras voitti Tunisiassa pelatun La Marsan nelinpeliturnauksen Sheila Solsona Carcasonan kanssa. Samassa turnauksessa hän voitti myös kaksinpelin. Loppukuusta Carreras voitti Vallduxon nelinpelin loppuottelussa Andrea Gámizin kanssa ykkössijoitetun parin. Lokakuussa Carreras edusti Gibraltaria Kansainyhteisön kisoissa ensimmäistä kertaa urallaan. Hän hävisi kaksinpelin toisella kierroksella Olivia Rogowskalle. GBC TV valitsi Carrerasin vuoden 2010 parhaaksi urheilijaksi Gibraltarissa.

Kesäkuussa 2011 Carreras voitti Andrea Gámizin kanssa Montemor-o-Novon turnauksen Portugalissa. Wightsaaren Island Gamesissa 2011 Carreras voitti kultaa kaksinpelissä, nelinpelissä ja joukkuekilpailussa. Toukokuussa 2012 hän voitti Getxossa, Espanjassa ITF-kaksinpeliturnauksen loppuottelussa Yvonne Cavalle-Reimersin.

Kesäkuussa 2013 Carreras sai villin kortin Britannian tennisliitolta Wimbledonin karsintoihin. Hän hävisi kuitenkin karsintojen ensimmäisellä kierroksella maailmanlistan sijalla 124 olleelle Brasilian Teliana Pereiralle. Marraskuussa 2014 Carreras voitti Vinaròsin ITF-turnauksen. Helmikuussa 2015 Carreros voitti kaksi Mallorcan ITF-turnausta. Kesäkuussa hän osallistui Wimbledonin karsintoihin, jossa hävisi avauskierroksella Mandy Minellalle. Syyskuussa Carreras voitti Santa Margherita di Pulan ITF-turnauksen. Marraskuussa hän voitti Benicarlon ITF-turnauksen.

Lähteet
-------

1. 1 2 3 4 5 6  Amanda Carreras – WTA Profile *wtaennis.com*. Women's Tennis Association. Viitattu 17.8.2013. (englanniksi)
2. 1 2  Amanda Carreras *london2012.com*. London 2012 Olympic Games.  Arkistoitu 2.9.2012. Viitattu 2.9.2012. (englanniksi)
3. 1 2  Amanda Carreras – ITF Profile *itftennis.com*. International Tennis Federation.  Arkistoitu 4.11.2012. Viitattu 3.9.2012. (englanniksi)
4. ↑  $10,000 Pomezia 2011 (ITF) *lta.org.uk*. British Tennis - Lawn Tennis Association.  Arkistoitu 25.8.2012. Viitattu 3.9.2012. (englanniksi)
5. ↑  Tennis: Amanda Carreras Gibraltar's young tennis prodigy *sportgibraltar.blogspot.com*.  21.4.2006. SportGibraltar. Viitattu 3.9.2012. (englanniksi)
6. ↑  Rhodes 2007 *islandgames.net*. International Island Games Association. Viitattu 2.9.2012. (englanniksi)
7. ↑  Amanda Carreras - May 2009 *itftennis.com*.  23.6.2009. International Tennis Federation.  Arkistoitu 24.4.2015. Viitattu 2.9.2012. (englanniksi)
8. ↑  Carreras picks up doubles title in Vallduxo *oxfordjournal.co.uk*.  28.11.2010. The Oxford Journal. Viitattu 2.9.2012. (englanniksi)[vanhentunut linkki]
9. ↑  15 GIB Athletes set for Delhi Commonwealth Games *chronicle.gi*.  19.7.2010. Gibraltar Chronicle The Independent Daily.  Arkistoitu 15.8.2010. Viitattu 3.9.2012. (englanniksi)
10. ↑  Tennis - Women's Singles *cwgresults.smh.com.au*. The Sydney Morning Herald. Viitattu 3.9.2012. (englanniksi)[vanhentunut linkki]
11. ↑  Tennis: Amanda meets the Murrays *chronicle.gi*.  8.1.2013. Gibraltar Chronicle The Independent Daily. Viitattu 18.6.2013. (englanniksi)[vanhentunut linkki]
12. ↑  Isle of Wight 2011 *islandgames.net*. International Island Games Association. Viitattu 2.9.2012. (englanniksi)
13. ↑  British tennis - Weekend results round-up, 28th May 2012 *lta.org.uk*. British Tennis - Lawn Tennis Association.  Arkistoitu 28.8.2012. Viitattu 3.9.2012. (englanniksi)
14. ↑  Amanda hopes for Wimbledon 2013 *chronicle.gi*.  13.6.2013. Gibraltar Chronicle The Independent Daily.  Arkistoitu 29.11.2014. Viitattu 18.6.2013. (englanniksi)
15. ↑  Carreras supera a Sumova y reina en Vinaròs *levante-emv.com*.  10.11.2014. Viitattu 15.11.2014.

Aiheesta muualla
----------------

* Amanda Carreras WTA:n sivuilla (englanniksi)
* Amanda Carreras ITF:n sivuilla (englanniksi)
* Amanda Carreras Britannian Tennisliiton sivuilla (Arkistoitu – Internet Archive) (englanniksi)